               EUROPSKA KOMISIJA
            Bruxelles, 21.3.2016.
            COM(2016) 171 final
            2016/0089(NLE)
            Prijedlog
            ODLUKE VIJEĆA
            o izmjeni Odluke Vijeća (EU) 2015/1601 od 22. rujna 2015. o uvođenju privremenih mjera u području međunarodne zaštite u korist Italije i Grčke

               OBRAZLOŽENJE

               1.KONTEKST PRIJEDLOGA

               1.1. Članak 78. stavak 3. Ugovora i trenutačni programi privremenog premještanja

                  Kao dio zajedničke politike o azilu člankom 78. stavkom 3. Ugovora o funkcioniranju EU-a (UFEU) predviđa se posebna pravna osnova za rješavanje kriznih situacija. Vijeće u skladu s njome, na temelju prijedloga Europske komisije i nakon savjetovanja s Europskim parlamentom, može donijeti privremene mjere u korist jedne države članice ili više njih suočenih s kriznom situacijom zbog iznenadnog priljeva državljana trećih zemalja u jednu državu članicu ili više njih. Privremene su mjere predviđene člankom 78. stavkom 3. UFEU-a izvanredne. Mogu se poduzeti samo ako je zbog iznenadnog priljeva državljana trećih zemalja hitnost i ozbiljnost problema u sustavu azila jedne ili više država članica dosegla određenu granicu.

                  Na temelju članka 78. stavka 3. UFEU-a Vijeće je donijelo dvije odluke o uvođenju privremenih mjera u području međunarodne zaštite u korist Italije i Grčke. U skladu s Odlukom Vijeća (EU) 2015/1523
                     1
                   potrebno je premjestiti 40 000 podnositelja zahtjeva za međunarodnu zaštitu iz Italije i Grčke u druge države članice. U skladu s Odlukom Vijeća (EU) 2015/1601
                     2
                   potrebno je premjestiti 120 000 podnositelja zahtjeva za međunarodnu zaštitu iz Italije i Grčke te iz drugih država članica ako se nalaze u hitnoj situaciji.

                  U skladu s člankom 4. stavkom 2. Odluke Vijeća (EU) 2015/1601, od 26. rujna 2016. 54 000 od 120 000 podnositelja zahtjeva trebalo bi premjestiti iz Italije i Grčke na područje drugih država članica, osim ako do tog datuma Komisija u skladu s člankom 4. stavkom 3. podnese prijedlog o tome da se te osobe dodijele drugoj državi članici ili više njih zbog hitne situacije uzrokovane iznenadnim priljevom osoba.

                  U skladu s člankom 1. stavkom 2. Komisija stalno pregledava stanje u vezi s masivnim priljevima državljana trećih zemalja u države članice i prema potrebi podnosi prijedloge izmjene Odluke 2015/1601 kako bi se u obzir uzeo razvoj situacije na terenu i njezin učinak na mehanizam premještanja, kao i novi pritisak na države članice, a posebno one najizloženije.

               Situacija je i dalje kritična. U skladu s podacima Frontexa tijekom prvih mjeseci 2016. iz Turske je u Grčku nezakonito ulazilo u prosjeku 2 000 do 3 000 osoba dnevno. Ograničenjima koja su uvedena na granici Grčke i bivše jugoslavenske republike Makedonije izvršen je dodatan pritisak na Grčku
                  3
                i povećan rizik da se, s poboljšanjem vremenskih uvjeta, razviju migracijske rute kroz druge države članice EU-a. Vjerojatno je da će te nove migracijske rute utjecati na najizloženije države članice.

               Komisija je 16. ožujka donijela Prvo izvješće o premještanju i preseljenju, u skladu s obvezom iz članka 12. dviju odluka Vijeća
                  4
               . U toj Komunikaciji sažeti su utvrđeni izazovi i iskustvo stečeno tijekom prvih mjeseci provedbe programa premještanja i preseljenja te su navedene kratkoročne preporuke i mjere za povećanje stope provedbe.

               Šefovi država i vlada EU-a dogovorili su se 7. ožujka o nizu načela koja će služiti kao temelj sporazuma s Turskom, a jedno je od njih „za svakog Sirijca kojeg Turska ponovno prihvati s grčkih otoka, preseliti jednog Sirijca iz Turske u države članice EU-a, u okviru postojećih obveza”.

               Provedbom različitih programa kojima bi se omogućilo preseljenje, humanitarni prihvat ili drugi oblici zakonitog prihvata smanjio bi se migracijski pritisak na najizloženije države članice, a posebno na Grčku, time što bi se opasni i nezakoniti migracijski tokovi sirijskih državljana i osoba raseljenih zbog sukoba u Siriji zamijenili sigurnim i zakonitim putovima.

               U tom se kontekstu u Komunikaciji Komisije o sljedećim operativnim koracima u suradnji EU-a i Turske u području migracije
                  5
                traži poduzimanje mjera potrebnih za preraspodjelu u program 1:1 određenih obveza iz odluka o premještanju, posebno svih ili dijela trenutačno nedodijeljenih 54 000 mjesta. Preseljenje ili drugi zakoniti putovi za prihvat osoba kojima je nedvojbeno potrebna međunarodna zaštita mogu se smatrati istovjetnima premještanju jer su sve te mjere konkretni izrazi solidarnosti s drugim državama članicama ili trećim zemljama suočenima s masovnim priljevom migranata.

               1.2. Drugi instrumenti solidarnosti

               Uz obveze u okviru programa premještanja te radi sveobuhvatnog rješavanja globalne migracijske krize i pokazivanja solidarnosti s trećim zemljama pod jednakim pritiskom Komisija je preporučila program EU-a za preseljenje 20 000 osoba kojima je potrebna međunarodna zaštita. Nakon Preporuke Komisije od 8. lipnja 2015. o Europskom programu preseljenja
                  6
                27 država članica
                  7
                i zemlje koje sudjeluju u Dublinskom sustavu dogovorilo se 20. srpnja 2015.
                  8
                da će u okviru multilateralnih i nacionalnih programa iz zemalja izvan EU-a preseliti 22 504 raseljene osobe kojima je nedvojbeno potrebna međunarodna zaštita. Države preseljenja dogovorile su se da će za preseljenje uzeti u obzir prioritetne regije, uključujući Sjevernu Afriku, Bliski istok i Rog Afrike. Broj mjesta za preseljenje raspoređen je među državama članicama i zemljama koje sudjeluju u Dublinskom sustavu u skladu s obvezama iz Priloga Zaključcima.

               Komisija je 15. prosinca 2015. donijela Preporuku Komisije za dobrovoljni humanitarni program prihvata s Turskom, u kojoj je predložila da države koje sudjeluju prihvate osobe raseljene zbog sukoba u Siriji kojima je potrebna međunarodna zaštita, a koje su turska tijela registrirala prije 29. studenoga 2015. Takav bi program bio prateća mjera uz uzajamne obveze iz Zajedničkog akcijskog plana EU-a i Turske od 29. studenoga 2015.

               2. PRAVNI ELEMENTI PRIJEDLOGA

               2.1. Sažetak predloženog djelovanja

               Predložena izmjena sastoji se od priznavanja broja prihvata Sirijaca koji se nalaze u Turskoj koje su ostvarile države članice u okviru preseljenja, humanitarnog prihvata ili drugih oblika zakonitog prihvata u kvotu podnositelja zahtjeva za međunarodnu zaštitu koje je potrebno premjestiti na njihovo državno područje u skladu s Odlukom Vijeća 2015/1601. U pogledu 54 000 podnositelja zahtjeva iz članka 4. stavka 1. točke (c) Odluke Vijeća 2015/1601 ovom se izmjenom državama članicama omogućuje da od broja premještenih podnositelja zahtjeva koji im je dodijeljen oduzmu broj Sirijaca koji se nalaze u Turskoj koje su prihvatile na svoje državno područje u okviru preseljenja, humanitarnog prihvata ili drugih oblika pravnog prihvata u nacionalnim ili multilateralnim programima, osim programa preseljenja koji je uspostavljen u Zaključcima predstavnika vlada država članica koji su se sastali u okviru Vijeća 20. srpnja 2015. Primjenjuje se članak 10. Odluke Vijeća (EU) 2015/1601, što znači da će države članice koje koriste taj mehanizam primiti iznos od 6 500 EUR.

               2.2. Pravna osnova

                  Pravna je osnova za predloženu Odluku Vijeća članak 78. stavak 3. Ugovora o funkcioniranju Europske unije.

               2.3. Supsidijarnost

                  Na temelju glave V. UFEU-a o području slobode, sigurnosti i pravde Europskoj uniji dodjeljuju se određene ovlasti povezane s tim pitanjima. Te se ovlasti moraju izvršavati u skladu s člankom 5. Ugovora o Europskoj uniji, odnosno ako i u mjeri u kojoj ciljeve predloženog djelovanja ne mogu dostatno ostvariti države članice, nego se zbog opsega ili učinaka predloženog djelovanja oni na bolji način mogu ostvariti na razini Europske unije.

                  Europska unija izvršila je te ovlasti u navedenom području donošenjem Odluke Vijeća (EU) 2015/1601. Trenutačno djelovanje sastoji se od omogućivanja državama članicama da svoje obveze u skladu s tom Odlukom djelomično ispune sudjelovanjem u drugim solidarnim nastojanjima.

               2.4. Proporcionalnost

                  S obzirom na hitnost i ozbiljnost situacije nastale zbog trenutačne izbjegličke krize mjere predviđene u ovom prijedlogu ne prelaze ono što je potrebno za postizanje cilja učinkovitog rješavanja te situacije.

               2.5. Utjecaj na temeljna prava

                  Nema utjecaja na temeljna prava iz Povelje EU-a o temeljnim pravima („Povelja”) koja imaju podnositelji zahtjeva za međunarodnu zaštitu obuhvaćeni područjem primjene Odluke (EU) 2015/1601.

                  2.6. Varijabilna geometrija

                  Prema odredbama Protokola (br. 21) Irska i Ujedinjena Kraljevina ne sudjeluju u ovom prijedlogu, osim ako odluče sudjelovati u njemu u roku od tri mjeseca od prijedloga ili donošenja.

                  Unatoč činjenici da je Irska odlučila sudjelovati u Odluci 2015/1601, prethodna rečenica primjenjuje se i na Irsku u skladu s člankom 4.a Protokola br. 21.

                  S obzirom na to da Ujedinjena Kraljevina još nije odlučila sudjelovati u Odluci (EU) 2015/1601, trebala bi to učiniti ako želi sudjelovati u ovom aktu jer nije moguće sudjelovati u izmjeni akta, a da se sam akt ne primjenjuje.

               3.UTJECAJ NA PRORAČUN

                  Ovaj prijedlog ne uključuje dodatne troškove za proračun EU-a.

               2016/0089 (NLE)

               Prijedlog

               ODLUKE VIJEĆA

               o izmjeni Odluke Vijeća (EU) 2015/1601 od 22. rujna 2015. o uvođenju privremenih mjera u području međunarodne zaštite u korist Italije i Grčke

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 78. stavak 3.,

               uzimajući u obzir prijedlog Europske komisije,

               uzimajući u obzir mišljenje Europskog parlamenta
                  9
               ,

               budući da:

                (1)Na temelju članka 78. stavka 3. UFEU-a Vijeće je donijelo dvije odluke o uvođenju privremenih mjera u području međunarodne zaštite u korist Italije i Grčke. U skladu s Odlukom Vijeća (EU) 2015/1523
                  10
                potrebno je premjestiti 40 000 podnositelja zahtjeva za međunarodnu zaštitu iz Italije i Grčke u druge države članice. U skladu s Odlukom Vijeća (EU) 2015/1601
                  11
                potrebno je premjestiti 120 000 podnositelja zahtjeva za međunarodnu zaštitu  iz Italije i Grčke u druge države članice.

               (2) Prema članku 4. stavku 2. Odluke (EU) 2015/1601, od 26. rujna 2016. 54 000 podnositelja zahtjeva trebalo bi premjestiti iz Italije i Grčke na područja drugih država članica, osim ako Komisija u skladu s člankom 4. stavkom 3. do tog datuma podnese prijedlog o njihovoj dodjeli drugoj državi članici korisnici zbog hitne situacije uzrokovane iznenadnim priljevom osoba.

               (3) U članku 1. stavku 2. Odluke (EU) 2015/1601 utvrđeno je da bi Komisija trebala stalno preispitivati stanje u vezi s masovnim priljevima državljana trećih zemalja u države članice. Komisija bi prema potrebi trebala podnositi prijedloge izmjene te Odluke kako bi se u obzir uzeo razvoj situacije na terenu i njezin učinak na mehanizam premještanja, kao i novi pritisak na države članice, posebno one najizloženije.

               (4)Šefovi država ili vlada EU-a dogovorili su se 7. ožujka da će raditi na temelju niza načela na postizanju sporazuma s Turskom, među ostalim da će, za svakog Sirijca kojeg Turska ponovno prihvati s grčkih otoka, preseliti jednog Sirijca iz Turske u države članice, u okviru postojećih obveza. Ta su načela razrađena u Komunikaciji Komisije o sljedećim operativnim koracima u suradnji EU-a i Turske u području migracija
                  12
                kojom se traži poduzimanje potrebnih mjera za preraspodjelu u program 1:1 određenih obveza iz postojećih odluka o premještanju, posebice svih ili dijela trenutačno nedodijeljenih 54 000 mjesta.

               (5) Može se očekivati da će se preseljenjem, humanitarnim prihvatom ili drugim oblicima zakonitog prihvata iz Turske u okviru nacionalnih i multilateralnih programa smanjiti migracijski pritisak na države članice koje imaju koristi od premještanja na temelju Odluke (EU) 2015/1601 jer će se osigurati zakonit i siguran put prema Uniji te suzbiti nezakoniti ulasci. Stoga bi solidarnost koju su države članice pokazale prihvatom na vlastito državno područje sirijskih državljana koji se nalaze u Turskoj, a kojima je nedvojbeno potrebna međunarodna zaštita, trebalo uzeti u obzir u pogledu 54 000 navedenih podnositelja zahtjeva za međunarodnu zaštitu. Trebalo bi oduzeti broj osoba koje je država članica prihvatila iz Turske od broja osoba koje je potrebno premjestiti u tu državu članicu na temelju Odluke 2015/1601 u pogledu navedenih 54 000 podnositelja zahtjeva.

               (6)Prihvatni mehanizmi mogu uključivati preseljenje, humanitarni prihvat ili druge zakonite načine prihvata osoba kojima je nedvojbeno potrebna međunarodna zaštita, kao što su programi humanitarnih viza, humanitarnih transfera, spajanja obitelji, privatnih sponzoriranja, stipendiranja, mobilnosti radne snage i drugi.

               (7)Ovom Odlukom ne bi trebalo utjecati na obveze koje su države članice preuzele u okviru programa preseljenja dogovorenog u Zaključcima predstavnika vlada država članica koji su se sastali u okviru Vijeća 20. srpnja 2015. te se one ne bi trebale uzeti u obzir pri ispunjenju obveza iz Odluke 2015/1601. Stoga država članica koja odluči ispuniti obveze iz Odluke (EU) 2015/1601 prihvatom Sirijaca koji se nalaze u Turskoj, odnosno njihovim preseljenjem, ne može to smatrati dijelom obveza na temelju programa preseljenja od 20. srpnja 2015.

               (8) Kako bi se osiguralo pravilno praćenje situacije, države članice trebale bi svaki mjesec Komisiju izvješćivati o prihvatu Sirijaca koji se nalaze u Turskoj na svoje državno područje na temelju mehanizma predviđenog ovom izmjenom te navesti u okviru kojeg je programa, nacionalnog ili multilateralnog, osoba prihvaćena te oblik zakonitog prihvata.

               (9)S obzirom na to da države članice ne mogu dostatno ostvariti ciljeve ove Odluke, nego se zbog opsega i učinaka djelovanja oni na bolji način mogu ostvariti na razini Unije, Unija može donijeti mjere u skladu s načelom supsidijarnosti utvrđenim u članku 5. Ugovora o Europskoj uniji (UEU). U skladu s načelom proporcionalnosti utvrđenim u tom članku ova Odluka ne prelazi ono što je potrebno za ostvarivanje tih ciljeva.

               (10)Ovom se Odlukom poštuju temeljna prava i postupa se u skladu s načelima priznatima Poveljom Europske unije o temeljnim pravima.

               (11)U skladu s člancima 1. i 2. Protokola br. 21 o stajalištu Ujedinjene Kraljevine i Irske s obzirom na područje slobode, sigurnosti i pravde, priloženog UEU-u i UFEU-u, te ne dovodeći u pitanje članak 4. tog protokola, Ujedinjena Kraljevina ne sudjeluje u donošenju ove Odluke te ona za nju nije obvezujuća niti se na nju primjenjuje.

               (12)U skladu s člancima 1. i 2. Protokola br. 21 o stajalištu Ujedinjene Kraljevine i Irske s obzirom na područje slobode, sigurnosti i pravde, priloženog UEU-u i UFEU-u, te ne dovodeći u pitanje članke 4. i 4.a tog protokola, Irska ne sudjeluje u donošenju ove Odluke te ona za nju nije obvezujuća niti se na nju primjenjuje.

               (13)U skladu s člancima 1. i 2. Protokola br. 22 o stajalištu Danske, priloženog UEU-u i UFEU-u, Danska ne sudjeluje u donošenju ove Odluke te ona za nju nije obvezujuća niti se na nju primjenjuje.

               (14)S obzirom na hitnost situacije, ova Odluka trebala bi stupiti na snagu sljedećeg dana od dana objave u Službenom listu Europske unije,

               DONIJELO JE OVU ODLUKU:

               Članak 1.

               U članak 4. Odluke (EU) 2015/1601 umeće se sljedeći stavak 3.a:

                     „3.a U pogledu premještanja podnositelja zahtjeva iz stavka 1. točke (c), prihvat sirijskih državljana koji se nalaze u Turskoj na područje država članica u okviru nacionalnih ili multilateralnih programa zakonitog prihvata osoba kojima je nedvojbeno potrebna međunarodna zaštita, osim programa preseljenja koji je predmet Zaključaka predstavnika vlada država članica koji su se sastali u okviru Vijeća 20. srpnja 2015., podrazumijeva odgovarajuće smanjenje obveze dotične države članice.

               Članak 10. primjenjuje se mutatis mutandis na svaki zakoniti prihvat koji podrazumijeva smanjenje obveze premještanja.

               Za potrebe ovog stavka države članice svakog mjeseca izvješćuju Komisiju o broju zakonito prihvaćenih osoba te navode vrstu programa u okviru kojeg je prihvat izvršen te oblik zakonitog prihvata.”

               Članak 2.
               Stupanje na snagu

               Ova Odluka stupa na snagu sljedećeg dana od dana objave u Službenom listu Europske unije.

               Sastavljeno u Bruxellesu

                     Za Vijeće

                     Predsjednik

                     (1)
                  Odluka Vijeća (EU) 2015/1523 od 14. rujna 2015. o uvođenju privremenih mjera u području međunarodne zaštite u korist Italije i Grčke, SL L 239, 15.9.2015., str. 146.

                     (2)
                  Odluka Vijeća (EU) 2015/1601 od 22. rujna 2015. o uvođenju privremenih mjera u području međunarodne zaštite u korist Italije i Grčke, SL L 248, 24.9.2015., str. 80.

                     (3)
                  Prema predviđanjima UNHCR-a, nastave li migranti pristizati, u roku od mjesec dana u Grčkoj bi moglo ostati blokirano više od 100 000 migranata.

                     (4)
                  COM(2016) 165 završna verzija

                     (5)
                  COM(2016) 166 završna verzija

                     (6)
                  C(2015) 3560 završna verzija

                     (7)
                  Mađarska ne sudjeluje.

                     (8)
                  11130/15; „Zaključci predstavnika vlada država članica koji su se sastali u okviru Vijeća o preseljenju putem multilateralnih i nacionalnih programa 20 000 osoba kojima je nedvojbeno potrebna međunarodna zaštita”

                     (9)
                  SL C , , str. .

                     (10)
                  Odluka Vijeća (EU) 2015/1523 od 14. rujna 2015. o uvođenju privremenih mjera u području međunarodne zaštite u korist Italije i Grčke, SL L 239, 15.9.2015., str. 146.

                     (11)

                        Odluka Vijeća (EU) 2015/1601 od 22. rujna 2015. o uvođenju privremenih mjera u području međunarodne zaštite u korist Italije i Grčke, SL L 248, 24.9.2015., str. 80.

                     (12)
                  COM(2016)166 završna verzija


               EUROPSKA KOMISIJA
            Bruxelles, 31.5.2016.
            COM(2016) 351 final
            2016/0162(NLE)
            Prijedlog
            ODLUKE VIJEĆA
            o utvrđivanju stajališta koje u ime Europske unije treba zauzeti u mjerodavnim odborima Gospodarske komisije Ujedinjenih naroda za Europu u vezi s prijedlozima izmjena pravilnikâ UN-a br. 9, 11, 13, 13-H, 14, 16, 30, 41, 44, 49, 54, 55, 60, 64, 75, 78, 79, 83, 90, 106, 113, 115, 117, 129 i 134, prijedlozima izmjena globalnih tehničkih pravilnikâ UN-a br. 15 i 16, četirima prijedlozima za novi pravilnik UN-a o sustavu pomoći pri kočenju (BAS), o elektroničkim sustavima za nadzor stabilnosti (ESC), o sustavima za praćenje pritiska u gumama (TPMS) te o postavljanju guma, prijedlogu za novi globalni tehnički pravilnik UN-a o postupku mjerenja za motorna vozila na dva ili tri kotača i prijedlogu za novu posebnu rezoluciju br. 2 (P.R.2) o poboljšanjima provedbe Globalnog sporazuma iz 1998.

               OBRAZLOŽENJE

               1.KONTEKST PRIJEDLOGA

               •Razlozi i ciljevi prijedloga

               Gospodarska komisija Ujedinjenih naroda za Europu (UNECE) na međunarodnoj razini izrađuje usklađene zahtjeve kojima se nastoje ukloniti tehničke prepreke trgovini motornim vozilima među ugovornim strankama Revidiranog sporazuma iz 1958. i osigurati da ta vozila pružaju visoku razinu sigurnosti i zaštite okoliša.

               U skladu s Odlukom Vijeća 97/836/EZ od 27. studenoga 1997. Unija je pristupila Sporazumu Gospodarske komisije Ujedinjenih naroda za Europu („UNECE”) o prihvaćanju jednakih tehničkih propisa za vozila na kotačima, opremu i dijelove koji mogu biti ugrađeni i/ili upotrijebljeni u vozilima na kotačima i uvjetima za uzajamno priznavanje homologacija dodijeljenih na temelju tih propisa („Revidirani sporazum iz 1958.”), a u skladu s Odlukom Vijeća 2000/125/EZ od 31. siječnja 2000. o sklapanju Sporazuma o utvrđivanju globalnih tehničkih propisa za vozila na kotačima, opremu i dijelove koji mogu biti ugrađeni i/ili upotrijebljeni u vozilima na kotačima („Usporedni sporazum”) Unija je pristupila Usporednom sporazumu.

               Sastanci WP.29 UNECE-a, Svjetskog foruma za usklađivanje pravilnika o vozilima, održavaju se triput, u ožujku, lipnju i studenome svake kalendarske godine. Na svakom se sastanku donose novi pravilnici UN-a i izmjene postojećih pravilnika UN-a ili globalnih tehničkih pravilnika (GTP) UN-a kako bi se omogućio tehnički napredak. Prije svakog sastanka WP.29 te izmjene donosi jedna od šest radnih skupina koje djeluju u okviru WP.29.

               Zatim se na sastanku WP.29 održava konačno glasovanje za donošenje izmjena, dodataka i ispravaka, uz uvjet da je postignut kvorum i da je prisutna kvalificirana većina ugovornih strana. EU je ugovorna stranka dvaju sporazuma (Sporazuma iz 1958. i Sporazuma iz 1998.) u okviru WP.29. Svaki se put priprema Odluka Vijeća, takozvana „megaodluka” koja sadržava popis pravilnika, izmjena, dodataka i ispravaka, kojom se Komisiju ovlašćuje za glasovanje u ime Unije na svakom sastanku WP.29.

               Ovom se Odlukom Vijeća utvrđuje stajalište Unije pri glasovanju o pravilnicima, izmjenama, dodacima i ispravcima o kojima će se glasovati na sastanku WP.29 u lipnju 2016., koji će se održati od 20. do 24. lipnja 2016.

               •Dosljednost s postojećim odredbama politike u određenom području

               Unijina politika unutarnjeg tržišta u pogledu automobilske industrije dopunjava se ovim prijedlogom, koji je potpuno u skladu s njom.

               Jača se sustav WP.29 međunarodnog usklađivanja normi za vozila. Sporazum iz 1958. ima ključnu ulogu u postizanju tog cilja jer proizvođači iz EU-a mogu poslovati na temelju zajedničkog skupa propisa o homologaciji i biti sigurni da će ugovorne stranke priznati da je taj proizvod u skladu s njihovim nacionalnim zakonodavstvom. Ovim se programom omogućuje da se Uredbom (EZ) br. 661/2009 o općoj sigurnosti motornih vozila stavi izvan snage više od 50 direktiva EU-a te da ih se zamijeni odgovarajućim pravilnicima sastavljenima na temelju Sporazuma iz 1958.

               Sličan se pristup primjenjuje i u pogledu Direktive 2007/46/EZ, kojom su sustavi homologacije država članica zamijenjeni homologacijskim postupkom Unije i kojom je uspostavljen usklađeni okvir s administrativnim odredbama i općim tehničkim zahtjevima za sva nova vozila, sustave, sastavne dijelove i zasebne tehničke jedinice. Tom su se direktivom pravilnici UN-a uključili u sustav EU homologacije tipa, kao zahtjevi za homologaciju tipa ili kao alternative zakonodavstvu Unije. Od donošenja te direktive pravilnici UN-a sve se više uključuju u zakonodavstvo Unije u okviru EU homologacije tipa.

               •Usklađenost s drugim politikama Unije

               Sustav WP.29 povezan je s politikom Unije o konkurentnosti, na koju ova inicijativa pozitivno utječe. Ovaj je prijedlog usklađen i s prometnim i energetskim politikama Unije, koje su uzete u obzir tijekom postupka za izradu i donošenje propisa u okviru Sporazuma iz 1958.

               2.PRAVNA OSNOVA, SUPSIDIJARNOST I PROPORCIONALNOST

               •Pravna osnova

               Pravna je osnova za ovaj prijedlog članak 114. u vezi s člankom 218. stavkom 9. Ugovora o funkcioniranju Europske unije.

               •Supsidijarnost

               Samo Unija može glasovati za međunarodne instrumente poput prijedloga pravilnikâ UN-a, izmjena pravilnikâ UN-a i nacrta globalnih tehničkih pravilnika te njihovo uvrštenje u sustav Unije za homologacije tipa motornih vozila. Time se ne sprečava samo rascjepkanost unutarnjeg tržišta nego se i osiguravaju jednaki zdravstveni i sigurnosni standardi diljem Unije. Omogućuju se i prednosti ekonomije razmjera: proizvodi se mogu izrađivati za cijelo tržište Unije, pa i za međunarodno tržište, umjesto da ih se prilagođava kako bi bili u skladu s nacionalnom homologacijom tipa za svaku državu članicu.

               Zato je prijedlog u skladu s načelom supsidijarnosti.

               •Proporcionalnost

                  Ovom se Odlukom Vijeća ovlašćuje Komisiju da glasuje u ime Unije te je ona odgovarajući instrument u skladu s člankom 5. stavkom 1. Odluke Vijeća 97/836/EZ za utvrđivanje zajedničkog stajališta EU-a u UNECE-u pri glasovanju o radnim dokumentima predloženima u dnevnom redu sastanka WP.29. Ovaj je prijedlog stoga u skladu s načelom proporcionalnosti jer se njime ne zahtijeva izlaženje iz okvira nužnog da bi se ostvarili ciljevi osiguranja pravilnog funkcioniranja unutarnjeg tržišta, a njime se pritom pruža i visoka razina javne sigurnosti i zaštite.

               •Odabir instrumenta

               U skladu s člankom 218. stavkom 9. UFEU-a potrebna je odluka Vijeća kako bi se utvrdila stajališta koja treba zauzeti u ime Unije u tijelu osnovanom na temelju međunarodnog sporazuma.

               3.REZULTATI EX POST EVALUACIJA, SAVJETOVANJA S DIONICIMA I PROCJENE UČINAKA

               •Ex post evaluacija / provjera primjerenosti postojećeg zakonodavstva

               Nije primjenjivo.

               •Savjetovanja s dionicima

               Nije primjenjivo.

               •Prikupljanje i primjena stručnog znanja

               Obraćanje vanjskim stručnjacima nije mjerodavno za ovaj prijedlog. Međutim, pregledao ga je Tehnički odbor za motorna vozila.

               •Procjena učinka

               Ovaj prijedlog ne može biti predmetom procjene učinka jer nije zakonodavne prirode te ne postoje ili nisu moguće alternativne mogućnosti politike.

               •Primjerenost propisa i pojednostavljivanje

               U pogledu administrativnih opterećenja inicijativa nema posljedice jer se upućivanjima na izmjene koja su priložena „megaodluci” neće uvesti nove obveze u pogledu izvješćivanja ili drugih administrativnih obveza za poduzeća, uključujući mala i srednja poduzeća. Naprotiv, cilj je smanjenje administrativnog opterećenja jer primjena globalno usklađenih zahtjeva proizvođačima omogućuje da predoče homologacijsku dokumentaciju sustava i sastavnih dijelova ne samo u EU-u nego i na izvoznim tržištima ugovornih stranaka Sporazuma iz 1958. izvan EU-a.

               Prijedlog ima vrlo pozitivan učinak na konkurentnost automobilskog sektora EU-a i međunarodnu trgovinu. Prihvaćanje međunarodno usklađenih pravilnika o vozilima od strane trgovačkih partnera EU-a prepoznato je kao najbolji način za uklanjanje necarinskih prepreka trgovini i otvaranje ili proširenje pristupa tržištima za automobilska poduzeća iz EU-a.

               •Temeljna prava

               Prijedlogom se ne utječe na zaštitu temeljnih prava.

               4.UTJECAJ NA PRORAČUN

               Ovom inicijativom ne utječe se na proračun.

               5.OSTALI ELEMENTI

               •Planovi provedbe i mehanizmi praćenja, evaluacije i izvješćivanja

               Nije primjenjivo.

               •Dokumenti s obrazloženjima (za direktive)

               Nije primjenjivo.

               •Detaljno obrazloženje posebnih odredbi prijedloga

               Prijedlogom se utvrđuje stajalište Unije pri glasovanju o:

               izmjenama pravilnikâ UN-a br. 9, 11, 13, 13-H, 14, 16, 30, 41, 44, 49, 54, 55, 60, 64, 75, 78, 79, 83, 90, 106, 113, 115, 117, 129 i 134;

               prijedlozima izmjena globalnih tehničkih pravilnikâ UN-a br. 15 i 16;

               četirima prijedlozima za novi pravilnik UN-a o sustavu pomoći pri kočenju (BAS – Brake Assist Systems), o elektroničkim sustavima za nadzor stabilnosti (ESC – Electronic Stability Control), o sustavima za praćenje pritiska u gumama (TPMS – Tyre Pressure Monitoring Systems) te o postavljanju guma;

               prijedlogu za novi globalni tehnički pravilnik UN-a o postupku mjerenja za motorna vozila na dva ili tri kotača s obzirom na emisije iz kućišta koljenastog vratila i emisije nastale isparavanjem; i

               prijedlogu za novu posebnu rezoluciju br. 2 (P.R.2) o poboljšanjima provedbe Globalnog sporazuma iz 1998.

               2016/0162 (NLE)

               Prijedlog

               ODLUKE VIJEĆA

               o utvrđivanju stajališta koje u ime Europske unije treba zauzeti u mjerodavnim odborima Gospodarske komisije Ujedinjenih naroda za Europu u vezi s prijedlozima izmjena pravilnikâ UN-a br. 9, 11, 13, 13-H, 14, 16, 30, 41, 44, 49, 54, 55, 60, 64, 75, 78, 79, 83, 90, 106, 113, 115, 117, 129 i 134, prijedlozima izmjena globalnih tehničkih pravilnikâ UN-a br. 15 i 16, četirima prijedlozima za novi pravilnik UN-a o sustavu pomoći pri kočenju (BAS), o elektroničkim sustavima za nadzor stabilnosti (ESC), o sustavima za praćenje pritiska u gumama (TPMS) te o postavljanju guma, prijedlogu za novi globalni tehnički pravilnik UN-a o postupku mjerenja za motorna vozila na dva ili tri kotača i prijedlogu za novu posebnu rezoluciju br. 2 (P.R.2) o poboljšanjima provedbe Globalnog sporazuma iz 1998.

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 114. u vezi s člankom 218. stavkom 9.,

               uzimajući u obzir prijedlog Europske komisije,

               budući da:

               (1)Unija je u skladu s Odlukom Vijeća 97/836/EZ
                  1
                pristupila Sporazumu Gospodarske komisije Ujedinjenih naroda za Europu (UNECE) o prihvaćanju jedinstvenih tehničkih propisa za vozila na kotačima, opremu i dijelove koji mogu biti ugrađeni i/ili upotrijebljeni u vozilima na kotačima i uvjetima za uzajamno priznavanje homologacija dodijeljenih na temelju takvih propisa („Revidirani sporazum iz 1958.”).

               (2)U skladu s Odlukom Vijeća 2000/125/EZ
                  2
               , Unija je pristupila Sporazumu o utvrđivanju globalnih tehničkih propisa za vozila na kotačima, opremu i dijelove koji mogu biti ugrađeni i/ili upotrijebljeni u vozilima na kotačima („Usporedni sporazum”).

               (3)Direktivom 2007/46/EZ Europskog parlamenta i Vijeća
                  3
                sustavi homologacije država članica zamijenjeni su homologacijskim postupkom Unije te je uspostavljen usklađeni okvir s administrativnim odredbama i općim tehničkim zahtjevima za sva nova vozila, sustave, sastavne dijelove i zasebne tehničke jedinice. Tom su se direktivom pravilnici UN-a uključili u sustav EU homologacije tipa, kao zahtjevi za homologaciju tipa ili kao alternative zakonodavstvu Unije. Od donošenja te direktive pravilnici UN-a sve se više uključuju u zakonodavstvo Unije u okviru EU homologacije tipa.

               (4)S obzirom na iskustvo i tehnički napredak potrebno je prilagoditi zahtjeve koji se odnose na određene elemente ili značajke obuhvaćene pravilnicima UN-a br. 9, 11, 13, 14, 16, 30, 41, 44, 49, 54, 55, 60, 64, 75, 78, 79, 83, 90, 106, 113, 115, 117, 129 i 134, te globalnim tehničkim pravilnicima UN-a (GTP) br. 15 i 16 radi tehničkog napretka.

               (5)Kako bi se utvrdile jedinstvene odredbe o homologaciji sustavâ pomoći pri kočenju (BAS), elektroničkih sustava za nadzor stabilnosti (ESC), sustavâ za praćenje pritiska u gumama (TPMS) te postavljanja guma, potrebno je donijeti četiri nova pravilnika UN-a.

               (6)Kako bi se utvrdile jedinstvene odredbe o tehničkim odredbama o postupku mjerenja za motorna vozila na dva ili tri kotača s obzirom na određene vrste emisija, potrebno je donijeti novi Globalni tehnički pravilnik (GTP) UN-a.

               (7)Kako bi se poboljšala provedba Globalnog sporazuma iz 1998., potrebno je donijeti novu posebnu rezoluciju br. 2 (P.R.2).

               (8)Stoga je potrebno utvrditi stajalište u pogledu donošenja tih akata UN-a koje u ime Unije treba zauzeti u Upravnom odboru Revidiranog sporazuma iz 1958. te u Izvršnom odboru Usporednog sporazuma,

               DONIJELO JE OVU ODLUKU:

               Članak 1.

               Stajalište koje u ime Unije treba zauzeti u Upravnom odboru Revidiranog sporazuma iz 1958. te u Izvršnom odboru Usporednog sporazuma od 20. do 24. lipnja 2016. jest da se glasuje u korist prijedloga navedenih u Prilogu ovoj Odluci.

               Članak 2.

               Ova Odluka stupa na snagu na dan donošenja.

               Sastavljeno u Bruxellesu

                     Za Vijeće

                     Predsjednik

                     (1)
                  Odluka Vijeća 97/836/EZ od 27. studenoga 1997. s obzirom na pristupanje Europske zajednice Sporazumu Gospodarske komisije Ujedinjenih naroda za Europu o prihvaćanju jednakih tehničkih propisa za vozila na kotačima, opremu i dijelove koji se mogu ugraditi i/ili upotrijebiti na vozilima na kotačima i uvjetima za uzajamno priznavanje homologacija dodijeljenih na temelju tih propisa („Revidirani Sporazum iz 1958.”) (SL L 346, 17.12.1997., str. 78.).

                     (2)
                  Odluka Vijeća 2000/125/EZ od 31. siječnja 2000. o sklapanju Sporazuma o utvrđivanju globalnih tehničkih propisa za vozila na kotačima, opremu i dijelove koji mogu biti ugrađeni i/ili upotrijebljeni u vozilima na kotačima („Usporedni sporazum”) (SL L 35, 10.2.2000., str. 12.).

                     (3)
                  Direktiva 2007/46/EZ Europskog parlamenta i Vijeća od 5. rujna 2007. o uspostavi okvira za homologaciju motornih vozila i njihovih prikolica te sustava, sastavnih dijelova i zasebnih tehničkih jedinica namijenjenih za takva vozila (Okvirna direktiva) (SL L 263, 9.10.2007., str. 1.).

    ---documentbreak---

               EUROPSKA KOMISIJA
            Bruxelles, 31.5.2016.
            COM(2016) 351 final
            PRILOG

            Prijedlogu odluke Vijeća
            o utvrđivanju stajališta koje u ime Europske unije treba zauzeti u mjerodavnim odborima Gospodarske komisije Ujedinjenih naroda za Europu u vezi s prijedlozima izmjena pravilnikâ UN-a br. 9, 11, 13, 13-H, 14, 16, 30, 41, 44, 49, 54, 55, 60, 64, 75, 78, 79, 83, 90, 106, 113, 115, 117, 129 i 134, prijedlozima izmjena globalnih tehničkih pravilnikâ UN-a br. 15 i 16, četirima prijedlozima za novi pravilnik UN-a o sustavu pomoći pri kočenju (BAS), o elektroničkim sustavima za nadzor stabilnosti (ESC), o sustavima za praćenje pritiska u gumama (TPMS) te o postavljanju guma, prijedlogu za novi globalni tehnički pravilnik UN-a o postupku mjerenja za motorna vozila na dva ili tri kotača i prijedlogu za novu posebnu rezoluciju br. 2 (P.R.2) o poboljšanjima provedbe Globalnog sporazuma iz 1998.

               PRILOG

                        Naslov točke dnevnog reda

                        Oznaka referentnog dokumenta

                        Prijedlog dopune 2. niza izmjena 07 Pravilnika UN-a br. 9 (buka vozila na tri kotača)

                        ECE/TRANS/WP.29/2016/45

                        Prijedlog dopune 4. niza izmjena 03 Pravilnika UN-a br. 11 (brave i šarke vrata)

                        ECE/TRANS/WP.29/2016/33

                        Prijedlog dopune 1. niza izmjena 04 Pravilnika UN-a br. 11 (brave i šarke vrata)

                        ECE/TRANS/WP.29/2016/34

                        Prijedlog dopune 14. niza izmjena 11 Pravilnika UN-a br. 13 (kočni sustavi teških vozila)

                        ECE/TRANS/WP.29/2016/49

                        Prijedlog niza izmjena 01 Pravilnika UN-a br. 13-H (kočnice vozila kategorije M1 i N1)

                        ECE/TRANS/WP.29/2016/50

                        Prijedlog dopune 7. niza izmjena 07 Pravilnika UN-a br. 14 (sigurnosni pojas, sidrišta ISOFIX i i-Size)

                        ECE/TRANS/WP.29/2016/35

                        Prijedlog dopune 7. niza izmjena 06 Pravilnika UN-a br. 16 (sigurnosni pojasevi, ISOFIX i i-Size)

                        ECE/TRANS/WP.29/2016/36

                        Prijedlog dopune 18. niza izmjena 02 Pravilnika UN-a br. 30 (gume za putnička vozila i njihove prikolice)

                        ECE/TRANS/WP.29/2016/51

                        Prijedlog dopune 5. niza izmjena 04 Pravilnika UN-a br. 41 (emisija buke motocikala)

                        ECE/TRANS/WP.29/2016/46

                        Prijedlog dopune 11. niza izmjena 04 Pravilnika UN-a br. 44 (sustavi sigurnosnog vezivanja djece)

                        ECE/TRANS/WP.29/2016/37

                        Prijedlog dopune 8. niza izmjena 05 Pravilnika UN-a br. 49 (emisije motora s kompresijskim paljenjem i motora s vanjskim izvorom paljenja (na ukapljeni naftni plin ili stlačeni prirodni plin))

                        ECE/TRANS/WP.29/2016/40

                        Prijedlog dopune 4. niza izmjena 06 Pravilnika UN-a br. 49 (emisije motora s kompresijskim paljenjem i motora s vanjskim izvorom paljenja (na ukapljeni naftni plin ili stlačeni prirodni plin))

                        ECE/TRANS/WP.29/2016/41

                        Prijedlog dopune 21. niza izmjena 01 Pravilnika UN-a br. 54 (gume za gospodarska vozila i njihove prikolice)

                        ECE/TRANS/WP.29/2016/52

                        Prijedlog dopune 6. niza izmjena 01 Pravilnika UN-a br. 55 (mehaničke spojnice)

                        ECE/TRANS/WP.29/2016/53

                        Prijedlog dopune 5. Pravilnika UN-a br. 60 (vozačeve komande (mopedi/motocikli))

                        ECE/TRANS/WP.29/2016/27

                        Prijedlog novog niza izmjena 03 Pravilnika UN-a br. 64 (zamjenska jedinica za privremenu uporabu, gume s produženom mobilnošću, sustav guma s produženom mobilnošću i sustav za nadzor tlaka u gumama)

                        ECE/TRANS/WP.29/2016/54

                        Prijedlog dopune 16. Pravilnika UN-a br. 75 (gume za vozila kategorije L)

                        ECE/TRANS/WP.29/2016/55

                        Prijedlog dopune 3. niza izmjena 03 Pravilnika UN-a br. 78 (kočni sustavi (vozila kategorije L))

                        ECE/TRANS/WP.29/2016/56

                        i WP.29-169-03

                        Prijedlog dopune 5. niza izmjena 01 Pravilnika UN-a br. 79 (uređaj za upravljanje)

                        ECE/TRANS/WP.29/2016/57

                        Prijedlog dopune 7. niza izmjena 06 Pravilnika UN-a br. 83 (emisije iz vozila kategorija M1 i N1)

                        ECE/TRANS/WP.29/2016/42

                        Prijedlog dopune 3. niza izmjena 07 Pravilnika UN-a br. 83 (emisije iz vozila kategorija M1 i N1)

                        ECE/TRANS/WP.29/2016/43

                        Prijedlog dopune 3. niza izmjena 02 Pravilnika UN-a br. 90 (zamjenski dijelovi kočnog sustava)

                        ECE/TRANS/WP.29/2016/58

                        Prijedlog dopune 14. Pravilnika UN-a br. 106 (gume za poljoprivredna vozila)

                        ECE/TRANS/WP.29/2016/59

                        Prijedlog dopune 6. niza izmjena 01 Pravilnika UN-a br. 113 (glavna svjetla koja emitiraju simetrični kratki svjetlosni snop)

                        ECE/TRANS/WP.29/2016/74

                        Prijedlog dopune 7. izvorne inačice Pravilnika UN-a br. 115 (sustavi na ukapljeni naftni plin i stlačeni prirodni plin za naknadnu ugradnju)

                        ECE/TRANS/WP.29/2016/44

                        Prijedlog dopune 9. niza izmjena 02 Pravilnika UN-a br. 117 (gume, otpor kotrljanja, buka kotrljanja i prianjanje na mokroj podlozi)

                        ECE/TRANS/WP.29/2016/60

                        Prijedlog niza izmjena 01 Pravilnika UN-a br. 129 (unaprijeđeni sustavi sigurnosnog vezivanja djece)

                        ECE/TRANS/WP.29/2016/38

                        Prijedlog dopune 2. Pravilnika UN-a br. 134 (vozila s pogonom na vodik i gorivne ćelije)

                        ECE/TRANS/WP.29/2016/39

                        Prijedlog novog pravilnika UN-a o sustavu pomoći pri kočenju (BAS)

                        ECE/TRANS/WP.29/2016/61

                        Prijedlog novog pravilnika UN-a o elektroničkom sustavu za nadzor stabilnosti (ESC)

                        ECE/TRANS/WP.29/2016/62

                        Prijedlog novog pravilnika UN-a o sustavima za praćenje pritiska u gumama (TPMS)

                        ECE/TRANS/WP.29/2016/63

                        Prijedlog novog pravilnika UN-a o postavljanju guma

                        ECE/TRANS/WP.29/2016/64

                        Prijedlog izmjene 1. Globalnog tehničkog pravilnika (UN GTP) br. 15 (međunarodni ispitni postupci za laka osobna i gospodarska vozila (WLTP))

                        ECE/TRANS/WP.29/2016/68

                        Prijedlog izmjene 1. Globalnog tehničkog pravilnika (UN GTP) br. 16 (gume)

                        ECE/TRANS/WP.29/2016/70

                        Prijedlog nove posebne rezolucije br. 2 (P.R.2) o poboljšanjima provedbe Globalnog sporazuma iz 1998.

                        ECE/TRANS/WP.29/2016/65

                        Prijedlog novog globalnog tehničkog pravilnika UN-a o postupku mjerenja za motorna vozila na dva ili tri kotača s motorom s unutarnjim izgaranjem s obzirom na emisije iz kućišta koljenastog vratila i emisije nastale isparavanjem

                        ECE/TRANS/WP.29/2016/66


               EUROPSKA KOMISIJA
            Bruxelles, 14.6.2017.
            COM(2017) 296 final
            2017/0126(NLE)
            Prijedlog
            ODLUKE VIJEĆA
            o financijskim doprinosima koje države članice trebaju platiti radi financiranja Europskog razvojnog fonda, uključujući drugi obrok za 2017.

               OBRAZLOŽENJE

               1.KONTEKST PRIJEDLOGA

               •Razlozi i ciljevi prijedloga

                  Prijedlog se odnosi na nacrt Odluke Vijeća o 2. obroku financijskih doprinosa Europskom razvojnom fondu (ERF) koje države članice trebaju platiti 2017.

                  U nastavku se navode pravila na temelju kojih se upravlja jedanaestim ERF-om i ostalim još otvorenim ERF-ovima (tj. osmim, devetim i desetim ERF-om):

                  Trenutačni sporazum o partnerstvu između članica Skupine afričkih, karipskih i pacifičkih država s jedne strane i Europske zajednice i njezinih država članica s druge strane (dalje u tekstu: Sporazum o partnerstvu AKP-EU), kako je zadnje izmijenjen
                     1
                  ,

                  Unutarnji sporazum između predstavnika vlada država članica Europske unije koji su se sastali u okviru Vijeća, o financiranju pomoći Europske unije prema višegodišnjem financijskom okviru za razdoblje 2014. do 2020., u skladu sa Sporazumom o partnerstvu AKP-EU i o dodjeli financijske pomoći za prekomorske zemlje i područja na koje se primjenjuje četvrti dio Ugovora o funkcioniranju Europske unije
                     2
                   (dalje u tekstu: Unutarnji sporazum o 11. ERF-u),

                  Uredba Vijeća (EU) 2015/323 o financijskoj uredbi koja se primjenjuje na 11. europski razvojni fond
                     3
                   (dalje u tekstu: Financijska uredba o 11. ERF-u).

                  Navedeni dokumenti sadržavaju višegodišnje obveze država članica u smislu pružanja financijske potpore riznici ERF-a. U Financijskoj uredbi o 11. ERF-u navodi se da su države članice obvezne redovito plaćati doprinose u riznicu ERF-a na temelju unaprijed određenih financijskih obveza. Redoviti doprinosi plaćaju se na temelju tehničkih odluka Vijeća u kojima je propisana provedba prethodno odlučenih financijskih obveza.

                  Zbog toga neki naslovi u obrazloženju nisu primjenjivi na pozive za redovite doprinose kao što je ovaj.

               •Dosljednost s postojećim odredbama politike u određenom području

                  Vidjeti točku 1. Razlozi i ciljevi prijedloga

               •Dosljednost u odnosu na druge politike Unije

                  Vidjeti točku 1. Razlozi i ciljevi prijedloga

               2.PRAVNA OSNOVA, SUPSIDIJARNOST I PROPORCIONALNOST

               •Pravna osnova

                  U skladu s člankom 21. stavkom 7. Financijske uredbe o 11. ERF-u odvojeno se utvrđuju iznos kojim upravlja Europska komisija i iznos kojim upravlja Europska investicijska banka (EIB).

                  U skladu s člankom 52. Financijske uredbe o 11. ERF-u, EIB je Europskoj komisiji poslao svoje ažurirane procjene obveza i plaćanja u okviru instrumenata kojima upravlja.

                  U skladu s člankom 22. stavkom 1. Financijske uredbe o 11. ERF-u u okviru poziva za doprinose prvo se iskorištavaju raspoloživi iznosi iz prethodnih ERF-ova, jedan za drugim.. Stoga se pozivi za doprinose u ovom prijedlogu odnose na iznose na temelju 10. ERF-a koji su utvrđeni za EIB i iznose na temelju 10. ERF-a i na temelju 11. ERF-a koji su utvrđeni za Europsku komisiju.

                  U skladu s člankom 21. stavkom 3. Financijske uredbe o 11. ERF-u, Vijeće o ovom prijedlogu mora odlučiti najkasnije 21 kalendarski dan nakon što ga  Europska komisija predstavi u ime Europske unije.

                  Člankom 23. stavkom 1. Financijske uredbe o 11. ERF-u predviđa se da će se od države članice koja obrok doprinosa ne plati u roku zahtijevati plaćanje kamate na neplaćeni iznos; u istom je članku utvrđen i način plaćanja kamata.

               •Supsidijarnost (za neisključivu nadležnost)

                  Vidjeti točku 1. Razlozi i ciljevi prijedloga

               •Proporcionalnost

                  Vidjeti točku 1. Razlozi i ciljevi prijedloga

               •Odabir instrumenta

                  Vidjeti točku 1. Razlozi i ciljevi prijedloga

               3.REZULTATI EX POST EVALUACIJA, SAVJETOVANJA S DIONICIMA I PROCJENA UČINKA

               •Ex-post evaluacija / provjere primjerenosti postojećeg zakonodavstva

                  Nije primjenjivo

               •Savjetovanja s dionicima

                  Nije primjenjivo

               •Prikupljanje i primjena stručnog znanja

                  Nije primjenjivo

               •Procjena učinka

                  Nije primjenjivo

               •Primjerenost propisa i pojednostavljivanje

                  Nije primjenjivo

               •Temeljna prava

                  Nije primjenjivo

               4.UTJECAJ NA PRORAČUN

                  Vidjeti točku 1. Razlozi i ciljevi prijedloga

               5.OSTALI DIJELOVI

               •Planovi provedbe i mehanizmi praćenja, evaluacije i izvješćivanja

                  Nije primjenjivo

               •Dokumenti s obrazloženjima (za direktive)

                  Nije primjenjivo

               •Detaljno obrazloženje posebnih odredbi prijedloga

                  Ovaj poziv za doprinose uključuje prijedlog:

                  – da se refundiraju iznosi od 200 milijuna EUR koji su opozvani iz Osmog i Devetog ERF-a te

                  – da države članice izvrše odgovarajuće prilagodbe u smislu plaćanja tako da se svakoj državi članici izvrši povrat razmjeran njezinom doprinosu tim iznosima.

                  Prijedlog Komisije temelji se na odgovarajućem političkom sporazumu postignutom među državama članicama u odboru stalnih predstavnika (COREPER) u svibnju 2016. u kontekstu odluke o obnovi Instrumenta mirovne pomoći za Afriku
                     4
                  .

               2017/0126 (NLE)

               Prijedlog

               ODLUKE VIJEĆA

               o financijskim doprinosima koje države članice trebaju platiti radi financiranja Europskog razvojnog fonda, uključujući drugi obrok za 2017.

               VIJEĆE EUROPSKE UNIJE,

               uzimajući u obzir Ugovor o Europskoj uniji i Ugovor o funkcioniranju Europske unije,

               uzimajući u obzir Unutarnji sporazum između predstavnika vlada država članica Europske unije koji su se sastali u okviru Vijeća, o financiranju pomoći Europske unije na temelju višegodišnjeg financijskog okvira za razdoblje od 2014. do 2020., u skladu sa Sporazumom o partnerstvu AKP-EU, i o dodjeli financijske pomoći za prekomorske zemlje i područja na koje se primjenjuje četvrti dio Ugovora o funkcioniranju Europske unije
                  5
                (dalje u tekstu: Unutarnji sporazum), a posebno njegov članak 7.,

               uzimajući u obzir Uredbu Vijeća (EU) 2015/323 od 2. ožujka 2015. o financijskoj uredbi koja se primjenjuje na 11. europski razvojni fond (dalje u tekstu: Financijska uredba o 11. ERF-u)
                  6
               , a posebno njezin članak 21. stavak 3. i članak 21. stavak 4.,

               uzimajući u obzir prijedlog Europske komisije,

               budući da:

               (1)U skladu s postupkom utvrđenim u člancima 21. do 24. Financijske uredbe o 11. ERF-u Europska komisija mora do 15. lipnja 2017. predstaviti prijedlog kojim se utvrđuje (a) iznos drugog obroka doprinosa za 2017., (b) revidirani godišnji doprinos za 2017. kad godišnji iznos odstupa od stvarnih potreba.

               (2)U skladu s člankom 52. Financijske uredbe o 11. ERF-u Europska investicijska banka poslala je Europskoj komisiji 6. travnja 2017. svoje ažurirane procjene obveza i plaćanja u okviru instrumenata kojima upravlja.

               (3)U članku 22. stavku 1. Financijske uredbe o 11. ERF-u propisano je da se u okviru poziva na doprinose prvo iskorištavaju iznosi osigurani u prethodnim ERF-ovima. Stoga bi trebalo uputiti poziv za sredstva u okviru 10. i 11. ERF-a.

               (4)Odlukom (EU) 2016/2026
                  7
               , Vijeće je 11. studenoga 2016. na prijedlog Europske komisije donijelo odluku o utvrđivanju gornje granice godišnjeg doprinosa država članica ERF-u za 2017. na 3 850 000 000 EUR za Europsku komisiju, odnosno na 150 000 000 EUR za Europsku investicijsku banku.

               (5)Odlukom (EU) 2016/1337
                  8
               , Vijeće je 2. kolovoza 2016. donijelo odluku o dodjeli sredstava koja su opozvana iz projekata u okviru 10. europskog razvojnog fonda (ERF) u svrhu obnove Instrumenta mirovne pomoći Africi za razdoblje od 2016. do 2018. Države su članice u Odboru stalnih predstavnika (COREPER) postigle posljedični politički sporazum o povratu ukupno 200 milijuna EUR koji su opozvani iz osmog i devetog ERF-a te o odgovarajućim prilagodbama u smislu plaćanja koje moraju obaviti kako bi svaka država članica dobila povrat vlastitog doprinosa tim udjelima. Prilagodbe u smislu plaćanja trebaju se provoditi u okviru trećeg poziva za doprinose za 2017. i/ili prvog poziva za doprinose za 2018.

               DONIJELO JE OVU ODLUKU:

               Članak 1.

               Pojedinačni doprinosi za Europski razvojni fond koje Europskoj komisiji i Europskoj investicijskoj banci trebaju platiti države članice kao drugi obrok za 2017. navedeni su u tablici u Prilogu ovoj Odluci.

               Članak 2.

               Udjeli doprinosa država članica navedeni u članku 1. stavku 2. točki (a) unutarnjih sporazuma za osmi i deveti ERF smanjuju se na odgovarajući način za iznos od 200 000 000 EUR iz sredstava koja su opozvana u okviru osmog i devetog europskog razvojnog fonda (ERF). U skladu s prioritetima svake države članice financijska prilagodba provodi se u skladu s trećim obrokom za 2017. i/ili prvim obrokom za 2018.

               Članak 3.

               Ova Odluka stupa na snagu na dan njezine objave u Službenom listu Europske unije.

               Članak 4.

               Ova je Odluka upućena državama članicama.

               Sastavljeno u Bruxellesu,

                     Za Vijeće

                     Predsjednik

                     (1)
                  SL L 317, 15.12.2000., str. 3.

                     (2)
                  SL L 210, 6.8.2013., str. 1.

                     (3)
                  SL L 58, 3.3.2015., str. 17. – 38.

                     (4)
                  Odluka Vijeća (EU) 2016/1337 od 2. kolovoza 2016. o dodjeli sredstava koja su opozvana iz projekata u okviru 10. europskog razvojnog fonda u svrhu obnove Instrumenta mirovne pomoći za Afriku

                     (5)
                  SL L 210, 6.8.2013., str. 1.

                     (6)
                  SL L 58, 3.3.2015., str. 17. – 38.

                     (7)
                  SL L 313, 19.11.2016., str. 25. – 27.

                     (8)
                  SL L 212, 5.8.2016., str. 107. – 108.

    ---documentbreak---

               EUROPSKA KOMISIJA
            Bruxelles, 14.6.2017.
            COM(2017) 296 final
            PRILOG

            Prijedlogu ODLUKE VIJEĆA
            o financijskim doprinosima koje države članice trebaju platiti radi financiranja Europskog razvojnog fonda, uključujući drugi obrok za 2017.

               PRILOG

                        DRŽAVE ČLANICE

                        Ključni postotak za 10. ERF

                        Ključni postotak za 11. ERF

                        Drugi obrok za 2017.

                        Ukupno

                        Komisija

                        Komisija

                        Komisija

                        EIB

                        10. ERF

                        11. ERF

                        Ukupno

                        10. ERF

                        BELGIJA

                        3,53

                        3,24927

                        2 586 394,39

                        39 859 803,57

                        42 446 197,96

                        1 765 000,00

                        44 211 197,96

                        BUGARSKA

                        0,14

                        0,21853

                        102 576,55

                        2 680 775,34

                        2 783 351,88

                        70 000,00

                        2 853 351,88

                        ČEŠKA REPUBLIKA

                        0,51

                        0,79745

                        373 671,71

                        9 782 566,65

                        10 156 238,37

                        255 000,00

                        10 411 238,37

                        DANSKA

                        2,00

                        1,98045

                        1 465 379,26

                        24 294 794,82

                        25 760 174,08

                        1 000 000,00

                        26 760 174,08

                        NJEMAČKA

                        20,50

                        20,5798

                        15 020 137,42

                        252 458 793,95

                        267 478 931,37

                        10 250 000,00

                        277 728 931,37

                        ESTONIJA

                        0,05

                        0,08635

                        36 634,48

                        1 059 282,25

                        1 095 916,73

                        25 000,00

                        1 120 916,73

                        IRSKA

                        0,91

                        0,94006

                        666 747,56

                        11 532 007,79

                        12 198 755,35

                        455 000,00

                        12 653 755,35

                        GRČKA

                        1,47

                        1,50735

                        1 077 053,76

                        18 491 130,29

                        19 568 184,04

                        735 000,00

                        20 303 184,04

                        ŠPANJOLSKA

                        7,85

                        7,93248

                        5 751 613,60

                        97 310 194,16

                        103 061 807,76

                        3 925 000,00

                        106 986 807,76

                        FRANCUSKA

                        19,55

                        17,81269

                        14 324 082,27

                        218 513 796,75

                        232 837 879,02

                        9 775 000,00

                        242 612 879,02

                        HRVATSKA

                        0,00

                        0,22518

                        0,00

                        2 762 352,95

                        2 762 352,95

                        0,00

                        2 762 352,95

                        ITALIJA

                        12,86

                        12,53009

                        9 422 388,64

                        153 710 502,99

                        163 132 891,64

                        6 430 000,00

                        169 562 891,64

                        CIPAR

                        0,09

                        0,11162

                        65 942,07

                        1 369 277,18

                        1 435 219,25

                        45 000,00

                        1 480 219,25

                        LATVIJA

                        0,07

                        0,11612

                        51 288,27

                        1 424 480,08

                        1 475 768,35

                        35 000,00

                        1 510 768,35

                        LITVA

                        0,12

                        0,18077

                        87 922,76

                        2 217 561,70

                        2 305 484,45

                        60 000,00

                        2 365 484,45

                        LUKSEMBURG

                        0,27

                        0,25509

                        197 826,20

                        3 129 268,20

                        3 327 094,40

                        135 000,00

                        3 462 094,40

                        MAĐARSKA

                        0,55

                        0,61456

                        402 979,30

                        7 538 998,26

                        7 941 977,56

                        275 000,00

                        8 216 977,56

                        MALTA

                        0,03

                        0,03801

                        21 980,69

                        466 280,47

                        488 261,16

                        15 000,00

                        503 261,16

                        NIZOZEMSKA

                        4,85

                        4,77678

                        3 553 544,71

                        58 598 242,83

                        62 151 787,53

                        2 425 000,00

                        64 576 787,53

                        AUSTRIJA

                        2,41

                        2,39757

                        1 765 782,01

                        29 411 735,32

                        31 177 517,33

                        1 205 000,00

                        32 382 517,33

                        POLJSKA

                        1,30

                        2,00734

                        952 496,52

                        24 624 662,80

                        25 577 159,32

                        650 000,00

                        26 227 159,32

                        PORTUGAL

                        1,15

                        1,19679

                        842 593,07

                        14 681 394,38

                        15 523 987,45

                        575 000,00

                        16 098 987,45

                        RUMUNJSKA

                        0,37

                        0,71815

                        271 095,16

                        8 809 768,94

                        9 080 864,11

                        185 000,00

                        9 265 864,11

                        SLOVENIJA

                        0,18

                        0,22452

                        131 884,13

                        2 754 256,52

                        2 886 140,66

                        90 000,00

                        2 976 140,66

                        SLOVAČKA

                        0,21

                        0,37616

                        153 864,82

                        4 614 471,47

                        4 768 336,29

                        105 000,00

                        4 873 336,29

                        FINSKA

                        1,47

                        1,50909

                        1 077 053,76

                        18 512 475,41

                        19 589 529,16

                        735 000,00

                        20 324 529,16

                        ŠVEDSKA

                        2,74

                        2,93911

                        2 007 569,59

                        36 054 974,58

                        38 062 544,17

                        1 370 000,00

                        39 432 544,17

                        UJEDINJENA KRALJEVINA

                        14,82

                        14,67862

                        10 858 460,32

                        180 067 187,34

                        190 925 647,66

                        7 410 000,00

                        198 335 647,66

                        UKUPNO EU–28

                        100,00

                        100,00

                        73 268 963,00

                        1 226 731 037,00

                        1 300 000 000,00

                        50 000 000,00

                        1 350 000 000,00


               EUROPSKA KOMISIJA
            Bruxelles, 11.4.2017.
            COM(2017) 182 final
            2017/0081(NLE)
            Prijedlog
            ODLUKE VIJEĆA
            o produljenju prava za koprodukcije, kako je predviđeno člankom 5. Protokola o suradnji u području kulture uz Sporazum o slobodnoj trgovini između Europske unije i njezinih država članica, s jedne strane, i Republike Koreje, s druge strane

               OBRAZLOŽENJE

               1.KONTEKST PRIJEDLOGA

               •Razlozi i ciljevi prijedloga

                  Sporazum o slobodnoj trgovini između Europske unije i njezinih država članica i Republike Koreje potpisan je 6. listopada 2010. i sklopljen je 2015. donošenjem Odluke Vijeća 2015/2169 o sklapanju Sporazuma o slobodnoj trgovini između Europske unije i njezinih država članica, s jedne strane, i Republike Koreje, s druge strane („Odluka”). Protokolom o suradnji u području kulture (dalje u tekstu: Protokol), koji su stranke sklopile u okviru Sporazuma o slobodnoj trgovini, uspostavljen je okvir unutar kojeg stranke surađuju kako bi olakšale razmjene kulturnih djelatnosti, dobara i usluga, među ostalim i u audiovizualnom sektoru, te kako bi poboljšale uvjete kojima se uređuju takve razmjene.

                  To je pravo početno utvrđeno za razdoblje od tri godine (od 1. srpnja 2011. do 30. lipnja 2014.).  Provedbenom odlukom Vijeća 2014/226/EU o produljenju razdoblja prava za audiovizualne koprodukcije, kako je predviđeno u članku 5. Protokola o suradnji u području kulture uz Sporazum o slobodnoj trgovini između Europske unije i njezinih država članica, s jedne strane, i Republike Koreje, s druge strane, produljeno je za dodatne tri godine do 30. lipnja 2017. Sada se predlaže da se to pravo produlji za još tri godine.

               •Dosljednost s postojećim odredbama politike u određenom području

                  Stranke su se u okviru Protokola, u skladu sa svojim zakonodavstvom, među ostalim dogovorile i da audiovizualne koprodukcije između producenata iz stranke EU-a i Koreje pod određenim posebnim uvjetima imaju pravo na ostvarivanje koristi od programa tih stranaka za promicanje lokalnog i regionalnog kulturnog sadržaja.

                  Takve se koprodukcije mogu smatrati europskim djelima unutar EU-a i korejskim djelima u Koreji sve dok su u skladu s uvjetima predviđenima člankom 5. Protokola (vidi posebno točku 8. podtočke (a) do (c)).

                  Potprogramom MEDIA u okviru programa Kreativna Europa podupire se razvoj i distribucija europskih audiovizualnih djela iz europskih država sudionica.  Korisnici iz trećih zemalja mogu sudjelovati u okviru određenih programa ako su ispunjeni određeni uvjeti.

                  Određenim se programima pridonosi stvaranju poticajnog okruženja za koprodukcije, prije svega programima u području pristupa tržištu i izobrazbe, kojima se financiraju tržišta, sastanci i radionice čiji je cilj umrežavanje, među ostalim i s Korejom. Nadalje, programom za međunarodne koprodukcije pomaže se povezivanju europskih i međunarodnih koprodukcijskih partnera, među ostalim i iz Koreje, i pruža neizravna potpora audiovizualnim djelima koja se koproduciraju zahvaljujući međunarodnim koprodukcijskim fondovima.

               •Usklađenost s drugim politikama Unije

                  Protokol o suradnji u području kulture EU i Koreja sklopili su 2015. u okviru Sporazuma o slobodnoj trgovini. Protokol je zamišljen kao instrument za promicanje Konvencije Organizacije Ujedinjenih naroda za obrazovanje, znanost i kulturu (UNESCO) o zaštiti i promicanju raznolikosti kulturnih izričaja iz 2005.

                  Postojećim pravom predviđa se da se koprodukcije podupiru iz skupina nacionalnih programa i fondova za audiovizualne produkcije.  Tim se pravom omogućuje i kvalifikacija koprodukcijskih djela kao europskih djela u skladu s definicijom europskih djela iz članka 1. točke (n) alineje ii. Direktive o audiovizualnim medijskim uslugama.

               2.PRAVNA OSNOVA, SUPSIDIJARNOST I PROPORCIONALNOST

               •Pravna osnova

                  Postupak za produljenje prava predviđen je člankom 5. Protokola. Poduzete su potrebne mjere.

                  Člankom 5. stavkom 8. Protokola predviđeno je da se to pravo, ako se odluči da bi ga trebalo produljiti, može produljiti za još tri godine, nakon čega će se automatski produljivati za daljnja sljedeća razdoblja u istom trajanju, osim ako ga stranka ukine slanjem pisane obavijesti najmanje tri mjeseca prije isteka razdoblja. Koprodukcije koje su nastale prije takvog ukidanja mogu i dalje ostvarivati korist od odgovarajućih programa za promicanje lokalnog i regionalnog kulturnog sadržaja.

                  S obzirom na posebne okolnosti i političku osjetljivost suradnje u tom području primjereno je izraditi prijedlog Odluke Vijeća o produljenju prava. Taj bi se prijedlog trebao temeljiti na članku 218. stavku 6. UFEU-a jer se odnosi na produljenje razdoblja primjene dijela međunarodnoga sporazuma. Pravila o načinu donošenja odluka u institucijama EU-a utvrđena su Ugovorima i nisu u nadležnosti ni država članica ni institucija. Odluke Vijeća o sklapanju međunarodnih sporazuma ne smiju odstupati od Ugovorā u pogledu postupka produljenja trajanja obveza koje proizlaze iz međunarodnih sporazuma koji su njima sklopljeni.

               •Supsidijarnost (za neisključivu nadležnost)

                  Drugim produljenjem prava europskoj audiovizualnoj industriji pružit će se prilika da zadrži svoju prisutnost i dodatno poveća tržišni udio, iskustvo i znanje na korejskom tržištu, koje brzo raste.

                  Iako su neke države članice uspješne u audiovizualnim koprodukcijama na bilateralnoj osnovi, brojne druge to još nisu i stoga pravo na razini EU-a i dalje ima potencijal da omogući sudjelovanje većeg broja država.

                  Europska komisija ima ograničene ovlasti u pogledu produkcije filmova, što je zadaća nacionalnih filmskih fondova, među ostalim i u pogledu međunarodnih koprodukcija.  Stoga će za provedbu protokola u praksi biti potreban veći angažman nacionalnih filmskih fondova.

               •Proporcionalnost

                  Iz studija i podataka Europskog audiovizualnog opservatorija vidljivo je da koprodukcije dovode do povećanja publike.  Od 2009. filmovi iz EU-a u korejskim kinodvoranama ostvarili su 5 % tržišnog udjela u smislu publike i 20 % udjela u smislu broja novoprikazanih filmova.  Tržišni udio korejskih filmova u EU-u iznosio je 1 % kad je riječ o publici i 2 % kad je riječ o prikazanim filmovima.  Stoga bi se uvođenjem koprodukcijskog prava pridonijelo povećanju tržišnog udjela u razdoblju rasta tržišta (od 2011. ukupan broj ulaznica u Koreji povećao se za 41 %).

                  Čini se da je dosadašnja nedovoljna provedba protokola posljedica nedostatka konkretnih informacija o poticajima koji su dostupni za koprodukcije na nacionalnoj razini.  Stoga bi i na europskoj i na nacionalnoj razini trebalo poduzeti ciljane mjere (koje bi obuhvaćale pristup financiranju, izobrazbi, umrežavanju).

                  Usto, uspjeh bilateralnih koprodukcija svjedoči o tome da ima kapaciteta i potencijala da se učini više.  U preliminarnim raspravama u okviru radne skupine za audiovizualnu politiku države članice izrazile su spremnost za suradnju na europskoj razini u cilju promicanja koprodukcija u okviru europskog protokola, na temelju najbolje prakse na bilateralnoj razini.

                  Za provedbu tih mjera potrebno je produljenje prava.

               •Odabir instrumenta

                  . Za svaku izričitu odluku u vezi s dotičnim pravom potrebna je Odluka Vijeća u skladu s člankom 218. stavkom 6. UFEU-a jer se odnosi na produljenje razdoblja primjene dijela međunarodnoga sporazuma.

               3.REZULTATI EX POST EVALUACIJA, SAVJETOVANJA S DIONICIMA I PROCJENE UČINAKA

               •Ex post evaluacija/provjera primjerenosti postojećeg zakonodavstva

                  Nije primjenjivo.

               •Savjetovanja s dionicima

                  Protokolom je predviđeno da svaka stranka uspostavi domaću savjetodavnu skupinu sastavljenu od predstavnika iz područja kulture i audiovizualnih medija koji su aktivni u područjima na koja se odnosi taj Protokol. EU-ova domaća savjetodavna skupina održala je sastanak 5. rujna 2016. u Bruxellesu kako bi ocijenila rezultate provedbe prava u pogledu povećanja kulturne raznolikosti i obostrane korisne suradnje u području koprodukcijskih djela.

                  Skupina je utvrdila manjak audiovizualnih koprodukcija između EU-a i Koreje koje ispunjavaju uvjete iz Protokola, no zaključila je da Protokol ipak može postati koristan alat. Nije se usprotivila produljenju prava za koprodukcije EU-a i Koreje, iako su izražene određene rezerve u pogledu njegove dodane vrijednosti u praksi, koju je subjektima trebalo jasnije objasniti.  Komisija je distribuirala opće informacije o Protokolu, no stručnjacima su potrebne iscrpnije informacije koje se u većoj mjeri odnose na operativne aspekte.  Domaća savjetodavna skupina zaključila je i da postoji potreba za promicanjem Protokola na razini industrije, država i EU-a kako bi se istaknule sve prednosti.

                  O pravu za audiovizualne koprodukcije raspravljalo se s državama članicama EU-a na sastanku Odbora za poslove u kulturi Vijeća Europske unije 3. listopada 2016. Držale članice izrazile su spremnost za intenzivniju suradnju u promicanju koprodukcija na europskoj razini.

                  Nakon savjetovanja s državama članicama i u svjetlu mišljenja Domaće savjetodavne skupine Komisija se sada poziva da potvrdi da je dotično pravo potrebno produljiti.

               •Prikupljanje i primjena stručnih znanja

                  U obzir su uzete studije i podaci Europskog audiovizualnog opservatorija povezani s koprodukcijama.

                  •
                        Procjena učinka

                  Nije primjenjivo.

               •Primjerenost propisa i pojednostavnjenje

                  Nije primjenjivo.

               •Temeljna prava

                  Nije primjenjivo.

               4.UTJECAJ NA PRORAČUN

                  Nema utjecaja na proračun.

               5.OSTALI ELEMENTI

               •Planovi provedbe i mehanizmi praćenja, evaluacije i izvješćivanja

                  Komisija će kontinuirano pratiti provedbu prava za audiovizualne koprodukcije, uzimajući u obzir podatke Europskog audiovizualnog opservatorija i iz industrije, osobito u pogledu sektora animiranih filmova.

                  Jednom godišnje Europska unije i države članice s jedne strane te Republika Koreja s druge strane sastajat će su u okviru Odbora za suradnju u području kulture kako bi pratile napredak i raspravljale o izazovima i mogućnostima.

               •Dokumenti s obrazloženjima (za direktive)

                  Nije primjenjivo.

               •Detaljno obrazloženje posebnih odredbi prijedloga

                  Pravo će se produljiti za još tri godine, do lipnja 2020. Pravo je utvrđeno u članku 5. Protokola, kako slijedi:

                  Za potrebe ovog Protokola koprodukcija znači audiovizualno djelo koje su proizveli producenti iz Koreje i iz stranke EU-a i u koje su ti producenti uložili u skladu s uvjetima Protokola.

                  Stranke potiču pregovore o novim koprodukcijskim sporazumima i provedbi postojećih koprodukcijskih sporazuma između jedne ili nekoliko država članica Europske unije i Koreje. Stranke ponovno potvrđuju da države članice Europske unije i Koreja mogu odobriti financijske koristi koprodukcijskim audiovizualnim djelima kako su definirana odgovarajućim postojećim ili budućim bilateralnim koprodukcijskim sporazumima u kojem su jedna ili više država članica Europske unije i Koreja stranke.

                  Stranke u skladu sa svojim zakonodavstvom omogućuju koprodukcije između producenata iz stranke EU-a i Koreje, među ostalim i s pomoću prava kojim se koprodukcijama omogućuje da ostvaruju koristi od odgovarajućih programa za promicanje lokalnog i regionalnog kulturnog sadržaja.

                  Koprodukcijska audiovizualna djela imaju pravo na ostvarivanje koristi od programa stranke EU-a za promicanje lokalnog i regionalnog kulturnog sadržaja u obliku kvalifikacije kao europska djela u skladu s člankom 1. točkom (n) alinejom i. Direktive 89/552/EEZ, kako je izmijenjena Direktivom 2007/65/EZ ili kasnijim izmjenama, za potrebe zahtjeva za promicanje audiovizualnih djela kako je predviđeno člankom 4. stavkom 1. i člankom 3.i stavkom 1. Direktive 89/552/EEZ, kako je izmijenjena Direktivom 2007/65/EZ ili kasnijim izmjenama.

                  Koprodukcijska audiovizualna djela imaju pravo na ostvarivanje koristi od korejskih programa za promicanje lokalnog i regionalnog kulturnog sadržaja navedenog u stavku 3. u obliku kvalifikacije kao korejska djela za potrebe članka 40. Zakona o promicanju filmova i videoprodukcije (Zakon br. 9676, 21. svibnja 2009.) ili njegovih kasnijih izmjena te članka 71. Zakona o radiodifuziji (Zakon br. 9280, 31. prosinca 2008.) i njegovih kasnijih izmjena i Obavijesti o programskim kvotama (Obavijest Komisije za komunikacije Koreje br. 2008-135, 31. prosinca 2008.) ili njezinih kasnijih izmjena.

                  Pravo na ostvarivanje koristi od odgovarajućih programa stranaka za promicanje lokalnog i regionalnog kulturnog sadržaja koprodukcijama se odobrava samo pod sljedećim uvjetima:

                  (a) audiovizualna djela nastaju u koprodukciji između poduzeća koja su izravno ili kroz većinski udio u vlasništvu države članice Europske unije ili Koreje i/ili državljana države članice Europske unije ili državljana Koreje te će i dalje biti u njihovu vlasništvu;

                  (b) izvršni direktor(i) ili upravitelj(i) koprodukcijskih poduzeća državljanin je (državljani su) države članice Europske unije odnosno Koreje i mogu dokazati rezidentnost u dotičnoj državi;

                  (c) za svako koprodukcijsko audiovizualno djelo, osim za animirana djela, potrebno je sudjelovanje producenata iz dvije države članice Europske unije. Za animirana djela potrebno je sudjelovanje producenata iz triju država članica Europske unije. Udio financijskog doprinosa producenta ili producenata iz svake države članice Europske unije ne smije iznositi manje od 10 posto;

                  (d) najmanji ukupni financijski doprinos producenata iz stranke EU-a i najmanji ukupni financijski doprinos producenata iz Koreje koprodukcijskom audiovizualnom djelu koji nije animirano djelo ne smije biti manji od 30 posto ukupnog proizvodnog troška tog audiovizualnog djela. Za animirana djela taj doprinos ne smije iznositi manje od 35 posto ukupnog proizvodnog troška;

                  (e) ukupni doprinos producenata iz svake stranke obuhvaća njihovo stvarno tehničko i umjetničko sudjelovanje, pri čemu se osigurava se ravnoteža između doprinosa dviju stranaka. Osobito, u koprodukcijskim audiovizualnim djelima koja nisu animirana djela, ukupan tehnički i umjetnički doprinos producenata svake stranke ne smije odstupati za više od 20 postotnih bodova od njihova financijskog doprinosa i ni u kojem slučaju ne smije predstavljati više od 70 posto ukupnog doprinosa. Za animirana djela, ukupan tehnički i umjetnički doprinos producenata svake stranke ne smije odstupati za više od 10 postotnih bodova od njihova financijskog doprinosa i ni u kojem slučaju ne smije predstavljati više od 65 posto ukupnog doprinosa.

                  (f) sudjelovanje producenata iz trećih zemalja koje su ratificirale Konvenciju UNESCO-a o koprodukcijskim audiovizualnim djelima prihvatljivo je do najviše 20 posto, ako je moguće, ukupnih produkcijskih troškova i/ili tehničkog i umjetničkog doprinosa audiovizualnom djelu.

                  Tim se uvjetima želi osigurati europski karakter koprodukcija, zahvaljujući sudjelovanju barem dviju država članica, i pravedna ravnoteža koprodukcijskih troškova i koristi za stranke.  Zato je utvrđen najmanji financijski doprinos stranaka, dok tehnički i umjetnički doprinos, koji čini strukovni doprinos i zato predstavlja mogućnost za zapošljavanje, ne bi trebao iznositi više od 10 % financijskog doprinosa.  Zahtjevi su viši u slučaju animiranih djela zbog osjetljivosti sektora, za koji je potreban veći tehnički doprinos i u kojem bi razlike u troškovima EU-a i Koreje mogle biti znatnije.

                  Stranke potvrđuju da se zahvaljujući pravu koprodukcija na ostvarivanje koristi od odgovarajućih programa za promicanje lokalnog i regionalnog kulturnog sadržaja osiguravaju uzajamne koristi i da koprodukcije koje ispunjavaju kriterije uživaju status europskog odnosno korejskog djela bez ikakvih dodatnih uvjeta.

                  Pravo koprodukcija da ostvaruju koristi od programa za promicanje lokalnog i regionalnog kulturnog sadržaja utvrđuje se za razdoblje od tri godine.

               2017/0081 (NLE)

               Prijedlog

               ODLUKE VIJEĆA

               o produljenju prava za koprodukcije, kako je predviđeno člankom 5. Protokola o suradnji u području kulture uz Sporazum o slobodnoj trgovini između Europske unije i njezinih država članica, s jedne strane, i Republike Koreje, s druge strane

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 167. stavak 3., u vezi s člankom 218. stavkom 6.,

               uzimajući u obzir prijedlog Europske komisije,

               uzimajući u obzir suglasnost Europskog parlamenta,

               budući da:

               (1)Vijeće je 1. listopada 2015. donijelo Odluku 2015/2169/EU o sklapanju Sporazuma o slobodnoj trgovini između Europske unije i njezinih država članica, s jedne strane, i Republike Koreje, s druge strane („Odluka”).

               (2)Sporazum sadržava Protokol o suradnji u području kulture („Protokol”), kojim se u skladu s njegovim člankom 1. uspostavlja okvir unutar kojeg stranke surađuju kako bi olakšale razmjenu kulturnih djelatnosti, dobara i usluga, među ostalim i u audiovizualnom sektoru. U skladu s člankom 5. stavkom 4. Protokola stranke omogućuju koprodukcije između producenata iz stranke EU-a i Koreje, među ostalim i s pomoću prava koprodukcija na ostvarivanje koristi od odgovarajućih programa stranaka za promicanje lokalnog i regionalnog kulturnog sadržaja („pravo”).

               (3)U skladu s člankom 5. stavkom 8. točkom (b) Protokola pravo se nakon početnog razdoblja od tri godine produljuje za još tri godine, nakon čega se automatski produljuje za daljnja razdoblja u istom trajanju, osim ako jedna od stranaka ukine pravo slanjem pisane obavijesti najmanje tri mjeseca prije isteka početnog ili bilo kojeg sljedećeg razdoblja. .

               (4)S obzirom na posebne okolnosti i političku osjetljivost suradnje u tom području čini se primjerenim predložiti izričitu odluku o produljenju prava.

               (5)Domaća savjetodavna skupina iz članka 3. stavka 5. Protokola donijela je povoljno mišljenje o produljenju valjanosti prava, kako je predviđeno člankom 5. stavka 8. Protokola.

               (6)Komisijina podupire produljenje prava.

               (7)Ova Odluka ne bi trebala utjecati na odgovarajuće nadležnosti Unije i država članica,

               DONIJELO JE OVU ODLUKU:

               Članak 1.

               Produljenje prava audiovizualnih koprodukcija na ostvarivanje koristi od odgovarajućih programa stranaka za promicanje lokalnog i regionalnog kulturnog sadržaja, kako je predviđeno člankom 5. Protokola, odobrava se na razdoblje od tri godine, od 1. srpnja 2017. do 30. lipnja 2020.

               Članak 2.

               Predsjednik Vijeća imenuje osobu ovlaštenu da u ime Europske unije obavijesti Republiku Koreju, kako je predviđeno člankom 5. stavkom 8. točkom (b) Protokola o suglasnosti Europske unije za produljenje prava audiovizualnih koprodukcija na ostvarivanje koristi od odgovarajućih programa stranaka za promicanje lokalnog i regionalnog kulturnog sadržaja, kako je predviđeno člankom 5., u razdoblju od tri godine, od 1. srpnja 2017. do 30. lipnja 2020..

               Članak 3.

               Ova Odluka stupa na snagu na dan donošenja.

               Sastavljeno u Bruxellesu

                     Za Vijeće

                     Predsjednik